ນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ນາຍົກລັດຖະມົນຕີ
ສະໂລວາເກຍ ເປັນສັກຂິພິຍານພິທີລົງນາມ
ພາບ:TTXVN
ໂດຍໄດ້ຮັບຄຳເຊີນຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ທ່ານນາຍົກລັດຖະມົນຕີ ສະໂລວາເກຍ Robert Fico ໄດ້ມາຢ້ຽມຢາມຫວຽດນາມ ຢ່າງເປັນທາງການ ແຕ່ວັນ ທີ 16-19/7. ໃນຂອບເຂດການຢ້ຽມຢາມ, ທ່ານນາຍົກລັດຖະມົນຕີ ສະໂລວາເກຍ ໄດ້ເຈລະຈາກັບນາຍົກລັດຖະມົນຕີ ຫງວຽນຊວນຟຸກ, ພົບປະກັບທ່ານເລຂາທິການໃຫຍ່ ຫງວຽນຟູຈ້ອງ, ປະທານປະເທດເຈີນດ້າຍກວາງ ແລະ ທ່ານນາງປະທານສະພາແຫ່ງຊາດ ຫງວຽນທິກີມເງິນ, ເຂົ້າຮ່ວມເວທີປາໄສວິສາຫະກິດຫວຽດນາມ - ສະໂລວາເກຍ ແລະ ໄປຢ້ຽມຢາມນະຄອນດາຫນັງ. ທີ່ການພົບປະສອງຝ່າຍ, ສອງຝ່າຍຕີລາຄາສູງບັນດາບາດກ້າວພັດທະນາຢ່າງຕັ້ງຫນ້າຂອງການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫລາຍດ້ານ. ສອງຝ່າຍຢືນຢັນ ຕັດສິນໃຈພ້ອມກັນມານະພະຍາຍາມສູ້ຊົນເພີ່ມວົງເງິນການຄ້າສອງຝ່າຍ ແລະດຸ່ນດ່ຽງດ້ານການຄ້າລະຫວ່າງສອງປະເທດເທື່ອລະກ້າວ. ສອງຝ່າຍເຫັນດີເພີ່ມທະວີການແລກປ່ຽນ ແລະ ສະຫນັບສະຫນູນເຊິ່ງກັນ ແລະກັນໃນບັນດາບັນຫາສາກົນ ແລະ ພາກພື້ນທີ່ຕ່າງຝ່າຍຕ່າງມີຄວາມສົນໃຈ. ສອງຝ່າຍເຫັນດີແກ້ໄຂການຂັດແຍ້ງຜືນແຜ່ນດິນ ແລະ ເຂດນ່ານນ້ຳດ້ວຍສັນຕິວິທີ. ສະໂລວາເກຍ ພ້ອມແລ້ວສືບຕໍ່ສະຫນັບສະຫນູນ, ຊຸກຍູ້ການພົວພັນຮອບດ້ານລະຫວ່າງ ຫວຽດນາມ ແລະ ອີຢູ.
(ແຫຼ່ງຄັດຈາກ VOV)